Ħafna huma dawk li fl-aħħar sigħat fakkru l-memorja tal-kompożitur Sammy Galea li ħalliena lbieraħ fl-eta ta' 86 sena. Fost dawn kien hemm Toni Sant li fuq il-midja soċjali xerred filmar ta' intervista li hu kien għamel lil Sammy Galea ftit tas-snin ilu. Matul din l-intervista joħorġu bosta fatti interessanti dwar dan il-mużiċist fosthom li ismu proprju kien Salvinu u meta kien beda juża l-isem ta' Sammy. Jirrakkonta fost oħrajn kif iltaqa' l-ewwel darba ma' Doreen. Fl-2010, meta ħloqna l-M3P, Sammy Galea kien fost l-ewwel nies li tkellimt magħhom dwar il-bżonn li nżommu l-memorja tal-mużika f'Malta b'mod sistematiku. Bis-saħħa t'ibnu Dominic irnexxieli nikkonvinċih jiġi sal-Arkivju Nazzjonali fir-Rabat fejn għamiltlu din l-intervista, li kienet waħda mill-ewwel stejjer orali li ġbarna għal dan il-proġett tal-memorja. Illum Malta tilfet mużiċist prim u fuq kollox raġel mill-aktar umli u fil-veru sens tal-kelma ġentlom. Strieħ fis-slliem, Sammy. In-nuqqas tiegħek se nħossuh żgur imma tal-anqas il-mużika tiegħek tibqa' magħna.Kondoljanzi lill-famija kollha tiegħu. Posted by Toni Sant on Monday, January 18, 2021 Fil-messaġġ tiegħu Toni Sant iddeskriva lil Sammy Galea bħala raġel mill-aktar umli u fil-veru sens tal-kelma ġentlom. "In-nuqqas tiegħek se nħossuh żgur imma tal-inqas il-mużika tiegħek tibqa' magħna" kiteb Toni Sant. Aqra: Imut il-kompożitur Sammy Galea